สอบถามค่ะ มีอาการปวดเอวก้มแล้วจะเจ็บมากแล้วได้ทานยาแก้ปวดกับคล้ายกล้ามเนื้อไป ในส่วนยานี้มีผลกับการมาของประจำเดือนหรือไม่คะ วันนี้30 มีนาคม 64 รอบ33วันแล้วประจำเดือนยังไม่มา
สวัสดีค่ะ การที่กินยาแก้ปวดหรือยาคลายกล้ามเนื้อนั้น ส่วนใหญ่ไม่น่าจะมีผลต่อประจำเดือนแต่อย่างใด เพราะยาเหล่านี้ไม่ได้มีฮอร์โมนเพศเป็นส่วนประกอบดังนั้นประจำเดือนที่ไม่มา น่าจะมีสาเหตุอื่นๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆต่อไป